open-index/open-wikipedia-markdown huggingface dataset:
Ultimate Fighting Championship

**Ultimate Fighting Championship** (**UFC**) er verdens største organisasjon som arrangerer mixed martial arts-kamper. Den ble opprettet i USA i 1993.

## Historikk
UFCs første arrangementer var turneringer med åtte utøvere, der en utøver måtte beseire tre motstandere i løpet av en kveld for å vinne. Hensikten med denne turneringen var å sette opp forskjellige kampsportstiler mot hverandre for å endelig avgjøre den evige diskusjonen om hvilken kamsport som var den mest effektive. Senere har beveget UFC seg vekk fra turneringsformatet til faste mesterskap som avgjøres i tittelkamper.

UFC har holdt over 250 stevner, hvorav de fleste har vært i USA. Ettersom organisasjonens vekst satte fart, har det blitt vanligere at UFC arrangerer stevner utenfor USA. Med en rekke TV-avtaler, har organisasjonen ekspandert, og gjort sporten mer populær. UFCs stevner vises på TV i 150 land og 22 språk på verdensbasis. 

UFC har kjøpt opp tidligere rivaliserende organisasjoner som Pride, World Extreme Cagefighting i tillegg til Strikeforce og EliteXC . 

Den første nordmannen som konkurrerte i UFC var Dan Evensen fra Arendal, som gikk to kamper med tap i 2008. Nummer to var John Olav Einemo, som hadde sin første kamp 11. juni 2011, og den andre og siste 28. januar året etter, begge med tap. I april 2012 debuterte Simeon Thoresen og vant som første nordmann en kamp i UFC. I 2016 signerte Emil Weber Meek og Jack Hermansson kontrakter med UFC, og i 2019 underskrev også Kenneth Bergh kontrakt.

## Nåværende tittelholdere

} Vakant||10. juni 2023||
|-
| Bantamvekt || 61 kg || Kayla Harrison||7. juni 2025||0
|-
| Fluevekt || 57 kg|| Valentina Sjevtsjenko || 14. september 2024 ||2
|-
| Stråvekt || 52 kg|| Mackenzie Dern || 25. oktober 2025 ||0
|}

## Framstående utøvere i UFC
:*Tidligere og nåværende*
*Royce Gracie
*Frank Mir
*Matt Hughes
*Randy Couture
*Georges St-Pierre
*BJ Penn
*Anderson Silva
*Lyoto Machida
*Dan Henderson
*Rich Franklin
*Tito Ortiz
*Chael Sonnen
*Forrest Griffin
*Brock Lesnar
*Quinton Jackson
*Bas Rutten
*Rashad Evans

## UFC Hall of Fame

## Referanser


## Eksterne lenker
*
Leirungshøi

**Leirungshøi** er et fjell nord i Lom kommune i Innlandet. Fjellet ligger helt sør i Reinheimen nasjonalpark, og har en høyde på  meter over havet.

## Se også
* Liste over Norges høyeste fjell

## Fotnoter



## Referanser
Carlos Humberto Romero

**Carlos Humberto Romero** (1924–2017) var president i El Salvador fra 1977 til 1979.

Romero vant presidentvalget i 1977 og var president i El Salvador fra 1. juli 1977 til 15. oktober 1979, da han ble avsatt ved et statskupp.

## Referanser
Kjenndalskruna

**Kjenndalskruna** er et fjell i Stryn kommune i Sogn og Fjordane. Det har en høyde på 1&nbsp;830 meter over havet. Fjellet ligger øst for Kjenndalsbreen ved Jostedalsbreen. 

## Se også
* Liste over Norges høyeste fjell

## Fotnoter



## Referanser
Raetisk

**Raetisk** er et meget tåkelagt språk i antikken som en gang ble snakket i provinsen Raetia i den østlige delen av Alpene i Europa i nord og vest for antikkens venetiske språk. Raetisk er sparsommelig dokumentert i inskripsjoner i ulike nordlige variasjoner av det etruskiske alfabetet, noe som har gitt spillerom for spekulasjoner om språkets opprinnelse. 
__TOC__
For en forskningshistorie, se *Schumacher* (1992) og *Schumacher* (1998) og *Morandi* (1999) for utgaver inskripsjonene. Alle forskere fra nyere tid har lagt vekt på en forbindelse med etruskisk, se *Rix* (1998), *Schumacher* (1998).

I sin bok *[[Naturalis Historia]]* (ca. år 77) skrev Plinius den eldre om folket i Alpene:

:*«... tilstøtende til disse ([[Noricum]]) er *Raeti* og *Vindelici*. Alle er delt inn et antall stater. Raetene er antatt å være et folk av den etruskiske rase som ble drevet ut av gallere; deres leder het Raetus»*.

Basert på denne informasjonen raetiske inskripsjoner er det klart at raetisk er beslektet med etruskisk. Faktisk er den vanlige klassifikasjonen av de to språkene, eller dialektene av hverandre, å bli gruppert med lemnisk (fra øya Limnos i Egeerhavet) i en større tyrsensk språkfamilie. Dette er i seg selv blitt sett på som en isolert familie som ikke er påvist beslektet med noen annen kjent språkfamilie, hvilket betyr at raetisk ikke var et indoeuropeisk språk.

Raetisk døde ut på 200-tallet etter at de som snakket det ble assimilert og gått opp i latin (fra sør) og germansk (fra nord). Mange inskripsjoner er kjente, men de fleste av dem er gjentagelser og korte løfter eller ofringer. Navnet på den venetiske gudinnen *Reitia* har tidligere blitt knyttet til denne folket, men de to er nå antatt å ikke ha noe med hverandre å gjøre.

## Se også
* Tyrsenske språk
* Etruskisk
* Etruskere

## Referanser


## Litteratur
* Morandi, Alessandro (1999): *Il cippo di Castelciès nell’epigrafia retica* (Studia archaeologica, 103). Rome: Bretschneider
* Prosdocimi, Aldo L. (2003–2004): 'Sulla formazione dell'alfabeto runico. Promessa di novità documentali forse decisive'. *Archivio per l'Alto Adige* 97-98.427-440
* Rix, Helmut (1998): *Rätisch und Etruskisch* (Innsbrucker Beiträge zur Sprachwissenschaft; Vorträge und kleinere Schriften, 68). Innsbruck: Institut für Sprachwissenschaft der Universität Innsbruck.
* Schumacher, Stefan (1992): *Die rätischen Inschriften. Geschichte und heutiger Stand der Forschung* (Innsbrucker Beiträge zur Kulturwissenschaft; Sonderheft, 79). Innsbruck: Institut für Sprachwissenschaft der Universität Innsbruck, 2nd ed. 2004.
* Schumacher, Stefan (1998): 'Sprachliche Gemeinsamkeiten zwischen Rätisch und Etruskisch'. *Der Schlern* 72.90-114.

## Eksterne lenker
* Raetic inscriptions Adolfo Zavaroni.
Styggehøe (Vågå og Nord-Fron)

**Styggehøe** (også skrevet *Styggehøi*) er et fjell i Vågå og Nord-Fron kommune i Innlandet. Det har en høyde på  meter over havet.

## Se også
* Liste over Norges høyeste fjell

## Referanser
Øyvind Bjorvatn

**Øyvind Bjorvatn** (1931–2015) var en norsk lektor, forfatter og  politiker (Venstre, DLF). Han var formann i DLF fra 1982 til 1986 og stortingsrepresentant i to perioder 1965–73.

Han tok eksamen ved Kristiansand lærerskole i 1954 og ble cand.philol. i 1962. Han arbeidet som lærer fra 1954 til 1965. I 1956 overtok han odelsgarden Berge i Holt. Fra 1974 til 1988 jobba han igjen som lektor på videregående skoler i Arendal og Tvedestrand.

Bjorvatn satt i kommunestyret i Tvedestrand fra 1963 til 1971. Ved stortingsvalget i 1965 ble han valgt inn for Venstre i Aust-Agder og satt i to perioder. Ved splittinga av Venstre i 1972 gikk han over til Det Nye Folkepartiet, senere Det Liberale Folkepartiet. Han var organisatorisk nestformann for det nye partiet fra 1972 til 1974, og formann fra 1982 til 1986.

Bjorvatn ga ut flere lokalhistoriske bøker, og var formann i Historielaget for Dypvåg, Holt og Tvedestrand i en årrekke. I 2003 fikk han Aust-Agder fylkes kulturpris for sitt lokalhistoriske forfatterskap.

Han var gift med Marit Bjorvatn.

## Referanser




## Eksterne lenker
*
La Factoría

**La Factoría** var en panamansk reggaetongruppe. Gruppen er blant annet kjent for sin blanding av reggae, R&B, house og hiphop. Noen av deres sanger var «Perdóname», «Todavía» og «No lastimes más mi corazón». Gruppen ble oppløst i 2013

## Diskografi

## Singler

## Eksterne lenker
* 
* 
* Artikkel med fotografier
Jack Beresford

**Jack Beresford** (født 1. januar 1899, død 3. desember 1977) var en britisk roer som deltok i flere olympiske leker, 1920 i Antwerpen, 1924 i Paris, 1928 i Amsterdam, 1932 i Los Angeles og 1936 i Berlin.

Beresford ble olympisk mester i roing første gang under OL 1924 i Paris da han vant konkurransen i singlesculler. Fire år tidligere, under 1920 i Antwerpen, kom han på andreplass i singlesculler bak amerikaneren John B. Kelly senior. Beresford vant olympiske medaljer i fem olympiske leker i perioden 1920&ndash;1936, tre  gull- og to sølvmedaljer.

Beresford var kommandør av Order of the British Empire.

## OL-medaljer
* 1924  Paris -  **Gull** i roing, singelsculler  Storbritannia
* 1932  Los Angeles -  **Gull** i roing, firer uten styrmann  Storbritannia
* 1936  Berlin -  **Gull** i roing, dobbeltsculler  Storbritannia
* 1920  Antwerpen -  Sølv i roing, singelsculler  Storbritannia
* 1928  Amsterdam -  Sølv i roing, åtter  Storbritannia

## Referanser


## Eksterne lenker
*
Finnmarkgata (Oslo)

**Finnmarkgata** (27 og 49, 40–48) er ei gate på Tøyen i bydel Grünerløkka i Oslo. Den er en fortsettelse av Kjølberggata og går fra Økernveien til Trondheimsveien like ved Carl Berners plass. Gata er en del av ring 2 (riksvei 161).

Første del av gata har på vestsida blant annet Munchmuseet og parkeringsplassen ved dette. På østsida ligger friområdene Caltexløkka og Tøyenparken med Tøyenbadet. Ei av bygningene her er *Bellevue* (Finnmarkgata 27), våningshuset fra den tidligere eiendommen til professor Niels Treschow. Huset er fra 1812. Det har vært blindeskole og tuberkuloselasarett. Nå er det barnehage.

Resten av Finnmarkgata betsår av en rekke teglsteins boligblokker fra like etter andre verdenskrig. Disse er bygd etter plantegninger basert på en stor boligundersøkelse som Selskabet for Oslo Byes Vel gjennomførte under krigen. De var første ledd i virkeliggjøringa av en reguleringsplan som gjorde Finnmarkgata til en del av ei ringgate i indre Oslo. De fleste av blokkene har adresse til tverrgatene Sofienberggata og Helgesens gate, men nord for Telavåggata ligger ei lang blokk med adresse Finnmarkgata 40–48.

## Litteratur
* 

## Eksterne lenker
*
Megaforce Records

**Megaforce Records** er plateselskap som spesialiserer seg innen heavy metal og rock sjangeren. 

«Megaforce Records» begynte i 1982 med Metallica, ettersom ingen andre plateselskaper ville gi bandet en platekontrakt. Siden den gang har selskapet vært med å gi ut mange musikkalbum fra både rock og metal verdenen. Megaforce blir distribuert i USA gjennom Sony BMG Music Entertainment/RED Distribution. Megaforce har distribusjonsnettverk gjennom MRI Associated Labels, som er Megaforce sitt søsterselskap. 

## Band
Noen av bandene som har eller har hatt platekontrakt med Megaforce er: Metallica, Anthrax, Testament, S.O.D., King's X, Warren Haynes, The Disco Biscuits, Ministry, Bad Brains, Rose Hill Drive, Less Than Jake, Mushroomhead, og The Black Crowes.

## Eksterne lenker
*
Frederick Sheffield

**Frederick Sheffield** (1902–1971) var en amerikansk roer som deltok i de olympiske leker 1924 i Paris.

Sheffield ble olympisk mester i roing under OL 1924 i Paris. Han var med på den amerikanske åtteren som vant gull foran Canada sølv og Italia på bronseplass. Deltakerne på den amerikanske åtteren besto av Sheffield, Leonard Carpenter, Howard Kingsbury, Alfred Lindley, John Miller, James Rockefeller, Benjamin Spock, Alfred Wilson og Laurence Stoddard som var styrmann.

## OL-medaljer
*  1924  Paris -  **Gull** i roing, åtter  USA

## Referanser


## Eksterne lenker
*
Stereolupe

En **stereolupe**, eller et **stereomikroskop**, er et optisk hjelpemiddel for å kunne se detaljer som er for små til å se med det blotte øye, men samtidig for store til å kunne observeres i et vanlig mikroskop. Ofte kalles denne en disseksjonslupe, siden den benyttes for å tillage preparater. En stereolupe kan kalles en «omvendt kikkert» eller en «nærkikkert» og forstørrer vanligvis mellom 5 og 75 ganger. Ofte skjer det i 4 "trinn": f.eks. 6x, 12x, 25x, 50x, men det finnes også (dyre) stereomikroskop med variabel zoomfunksjon. Vanligvis er stereolupen montert på et kort bordstativ, men f.eks. for å studere herbariumsark er det ofte nødvendig med montering på en lang arm. Det finnes også stereoluper med spesiell utforming for medisinsk observasjon og kirurgi.

Det som skiller en stereolupe fra et mikroskop er de to objektivene, et sett linser for hvert øye, slik at en kan se tre dimensjoner (stereoskopisk eller et «stereo-bilde»).  Et mikroskop har i utgangspunktet bare ett sett linser (en lysgang), men ofte er det to øyelinser, men bare ett objektiv. Det vil si at begge øyne ser på samme bilde, som da blir et flatt bilde (ikke-tre-dimensjonalt eller et «mono-bilde»).  Et vanlig mikroskop forstørrer vanligvis flere ganger, vanligvis omtrent 400 ganger, eller opp til 1000 ganger. Det gir svært liten dybdeskarphet og passer alt som er smått eller tynt.  En stereolupe forstørrer vanligvis bare 20 ganger, noe som gir bedre oversikt og større dybdeskarphet.

Stereoluper har mindre egenforstørrelse enn vanlige lysmikroskop, opp til 50 – 75 ganger, men rimelige typer har en fast forstørrelse på 20 ganger. Enkelte stereoluper har zoom og kan varieres mellom 30-50 ganger forstørrelse. De er egnet til å studere større objekter, som mineraler, frø, plantedeler, insekter og andre organismer. 

En stereolupe fungerer både med gjenomlysning (underlys) og påfallende lys. Noen modeller har innebygget lampe, enten en glødelampe, halogenlampe eller LED. Det finnes enkle stereoluper, uten innebygget belysning. En vanlig skrivebordslampe fungerer vanligvis godt. Men stereoluper kan ha innebygget lampe for påfallende belysning (overlys), og dyrere modeller med en underliggende lampe i tillegg for gjennomlysning (underlys).  Med LED-lamper, som bruker lite energi, er det mulig å bruke batteri i stede for nettspenning, noe som gjør det enkelt å ta med seg stereolupen ut i felten (naturen).
Kuma–Manytsj-kanalen

**Kuma–Manytsj-kanalen** (russisk: Кумо-Манычский канал &ndash; *Kumo–Manytsjskij kanal*) er en irrigasjonskanal som forsyner Kuma-Manytsjsenkningen. Den forbinder elva Kuma, som renner mot Det kaspiske hav, med elva Manytsj, ei sideelv til elva Don som renner til Azovhavet og dermed Svartehavet.

I juni 2007 foreslo lederne i Kasakhstan at Russland burde bygge en mye dypere kanal (kalt Eurasiakanalen) langs den samme traseen, som kunne ta tyngre skipstrafikk mellom Det kaspiske hav og Svartehavet.  Kasakhstans vitenskapsakademi har startet en gjennomgang av forskjellige traseer.

## Se også
* Liste over kanaler i Russland
* Volga–Don-kanalen, en skipskanal som knytter Det kaspiske hav til Azovhavet.

## Referanser
CSKA Moskva (andre betydninger)

**CSKA Moskva** kan vise til sportsklubber innenfor flere forskjellige idretter:

*CSKA Moskva (fotball)
*CSKA Moskva (ishockey)
*CSKA Moskva (volleyball)
*CSKA Moskva (basketball)
Alvhild Hedstein

**Alvhild Hedstein** (født Gjerpe 28. september 1966 på Eidsvoll i Akershus) er en norsk offentlig tjenestekvinne og politiker (V). 

Hun er oppvokst i Bærum. Hun har studiekompetanse fra Kristelig Gymnasium fra 1985, ex.phil. og matematikk fra Universitetet i Oslo fra 1987, forkurs fra Hvam landbruksskole fra 1988 og utdannelse som cand.agric. i naturforvaltning og ressursøkonomi fra Norges landbrukshøyskole fra 1993. Hedstein var førstekonsulent i Miljøverndepartementet 1993–1996, overingeniør i Statens forurensningstilsyn 1996–1997, rådgiver i Stiftelsen GRIP Senter 1997–1999, nasjonal fagleder i Bellona 1999–2001, administrerende direktør i Stiftelsen Miljømerking 2004–2013, ekspedisjonssjef i Fiskeri- og kystdepartementet og Samferdselsdepartementet for Kyst- og miljøavdelingen 2013–2015 og administrerende direktør i Norsk institutt for bioøkonomi 2015–2016, der hun fusjonerte tre institutt, men gikk etter uenighet med styret om faglige og økonomiske disponeringer.

Hedstein var politisk rådgiver for statsråd Lars Sponheim i Landbruksdepartementet 2001–2004. Hun har også vært nestleder i Oslo Venstre og varamedlem til partiets sentralstyre i flere perioder. Hun var nevnt som kandidat til ny partileder etter Sponheim i 2009. Hedstein var vararepresentant til Stortinget fra Oslo 2005–2013, og møtte i kortere perioder for Odd Einar Dørum og Trine Skei Grande.

Hun er gift med Ola Hedstein, administrerende direktør i Norsk Landbrukssamvirke, og bosatt i Oslo.

## Referanser


## Eksterne lenker
* 
*
HK CSKA Moskva

**HK CSKA Moskva** er et ishockeylag fra Moskva i Russland. De spiller i Kontinental Hockey League. Klubben ble grunnlagt i 1946, og er den mestvinnende russiske ishockeyklubben gjennom tidene med 32 sovjetiske og russiske seriemesterskap og 20 europacuptriumfer.

CSKA Moskva var i Sovjetunionen en del av CSKA-systemet, og var assosiert med Den sovjetiske hæren.

## Referanser
På Vossevangen der vil eg bu

**«På Vossevangen der vil eg bu»** er et dikt som først ble skrevet på dansk av Carsten Hauch i 1861. Det ble senere oversatt til nynorsk av Hulda Garborg. Vossevangen er sentrum i Voss kommune i Vestland fylke.

Diktet ble tonesatt av Niels Peter Hillebrandt i 1876. Sangen «På Vossevangen der vil eg bu» er brukt en del til sangleker.

I Donald Duck-historien *[[Eggemysteriet]]* møter man Firkantfolket. Firkantfolket har i den norske oversettelsen lært å sette pris på alt som har med Voss å gjøre. Blant annet synger de «På Vossevangen der vil eg bu», i stedet for sørstatssangen «Dixie» som de gjorde i den amerikanske originalutgaven. Dette og bruken av nynorsk skapte såpass furore hos målfolket at det avstedkom mange avisinnlegg og bladet ble i en periode trukket tilbake hos Deichmanske bibliotek i Oslo mens det ble vurdert om innholdet var diskriminerende.

## Tekst

## Innspilling
*Rosa Hjorth med piano. Innspilt i København i april 19096. Utgitt på den akustiske 78-platen Gramophone 73053.

## Kilder
*«Fra sørstatsdialekt til vossamaol» i bt.no

## Litteratur
*Teksten til Hauchs dikt på kalliope.org
Repparfjorden

**Repparfjorden** (nordsamisk *Riehpovuotna*, kvensk: *Repovuono*) er en fjord i Hammerfest kommune i Finnmark. Den ligger like sørøst for Kvaløya (Fálá) ved Kvalsundet og tettstedet Kvalsund (Ráhkkerávju). Fjorden har innløp mellom Tappen i sørvest og bygda Klubbukt (Klubbogohppi) i nordøst, og strekker seg 13&nbsp;kilometer sørøstover til Oldernes i botn av fjorden.

Bygda Halsen (Čeavahaš) ligger like ved Tappen, og like sørøst for Tappen ligger bygda Slettelv. Bygda Oldervik ligger på østsida litt innover fjorden. På sørvestside, et godt stykke inn i fjorden ligger Fægfjord (Veaigesvuotna).

Fjorden er 127 meter på det dypeste, som er midt i fjorden like innenfor munningen, og er én av 29 fjorder som Stortinget har utpekt som nasjonale laksefjorder for «å gi et utvalg på om lag 50 av de viktigste laksebestandene i Norge særlig beskyttelse». «Laksebestandene som omfattes av ordningen skal beskyttes mot inngrep og aktiviteter i vassdragene, og i de nærliggende fjord- og kystområdene.» skriver Miljødirektoratet.

Det samiske navnet er vanskelig å forstå ut ifra moderne samisk (den gamle sjøsamiske dialekten i området er utdødd) men det antas av mange å bety *skarsfjord*, som på moderne samisk vil bli riehpp*i*vuotna. Det kvenske ordet repo kan bety 'rev'.

Riksvei 94 går langs hele sørvestsida av fjorden, mens Fv134 går langs nordøstsida.

## Referanser
Stoppelfjorden

**Stoppelfjorden** er en fjord på vestsida av Rolvsøya i Måsøy kommune i Finnmark. Fjorden er 2&nbsp;kilometer lang, fra innløpet mellom Stoppelfjordnæringen og Knarrkjerringa, til Stoppelfjordskjæret i botn av fjorden.

Fjorden har en største dybde på 36&nbsp;meter helt ytterst i fjorden. Molvikodden går utover i fjorden på nordsida. Nord for Molvikodden ligger Stoppelfjordmolvika. 

## Referanser
Badderfjorden

**Badderfjorden** (nordsamisk *Báttárvuotna*) er en fjordarm av Kvænangen i Kvænangen kommune i Troms. Fjorden er fem kilometer lang, fra innløpet mellom Steinnes og Nordnes, østover til bygda Badderen, som fjorden er oppkalt etter, i botn av fjorden.

Andre bygder langs fjorden er Undereidet på nordsida og Sekkemo på sørsida. Vest for Nordnes ligger Storstraumen like ved Sørstraumen der E6 krysser Kvænangen. E6 fortsetter videre langs sørsida og østsida av fjorden. 

## Referanser
Burfjorden

**Burfjorden** (nordsamisk *Buvrovuotna*) er en fjordarm av Kvænangen i  Kvænangen kommune i Troms. Fjorden har innløp mellom Slettneset i sørvest og Storengneset i nordøst og strekker seg 8 kilometer sørover til bygda Burfjord i botn av fjorden.

Nord for Storengneset går Lille Altafjorden østover til Alteidet. Storeng er ei lita bygd på østsida av fjorden ved innløpet. Buktenes er ei bygd på vestsida nesten heilt innerst i fjorden. 

E6 går langs hele østsida av fjorden, mens Fv363 går langs vestsida. 

## Referanser
Valursfossen

**Valursfossen** er en foss i Eidfjord kommune i Hordaland. Den inngår i elva Veig, der den renner fra Hardangervidda og ned i Valursdalen. Den har et samlet fall på 272 meter.

Lenger nede i dalføret (der kalt Hjølmadalen) løper Vedalsfossen til fra venstre.

## Se også
*Liste over norske fosser

## Referanser


## Eksterne lenker
* Valursfossen på World Waterfall Database
Spurvehøyden

**Spurvehøyden** (russisk: Воробьёвы го́ры; i perioden 1935–1999 **Leninhøyden** [russisk: Ле́нинские го́ры]) er et høydedrag i Moskva i Russland. Spurvehøyden ligger på Moskvaelvens høyre bredd, og er et av Moskvas høyeste punkter. Spurvehøyden har en høyde på 220 meter over havet, noe som tilsvarer 60-70 meter over elven.

Fra observasjonsplattformen på Spurvehøyden har man god oversikt over byen. Plattformen legger ved toppen av en bakke 85 meter over elven. Der ser man ned på Luzjniki Stadion like over elven, og ved siden av stadionet er Novodevitsjij-klosteret med sine barokk-tårn.

Ikke langt fra observasjonsplattformen er den kjente broen Metromost, en t-banebro med to nivåer. Andre kjente landemerker på Spurvehøyden er Statsuniversitetet i Moskva, Treenighetskirken og Europas tredje høyeste bolighus.
Schleppegrells gate (Oslo)

**Schleppegrells gate** (1–21, 2a–32b) er ei gate på Grünerløkka, og 100 meter inn på Dælenenga, i Oslo. Den går fra Markveien (krysset med Øvrefoss) ved Nini Roll Ankers plass til Fagerheimgata. Herfra «fortsetter»  den som Malmøgata.

Gata består i stor grad av klassisk leiegårdsbebyggelse fra tiåra rundt 1900. Den utgjør nordgrensa av parken Birkelunden, og mange av gårdene inngår i verneområdet Birkelunden kulturmiljø. 

Nr 32 er en del av boligkvartalet Fagerheimen fra 1932 (arkitekter Henrik Nissen d.y. og Gunnar Brynning). Bygninga var opprinnelig Grünerløkka Folkets hus. Da den blei solgt av Folkets Hus-bevegelsen, skifta den navn til Grünerløkkas hus. Her holder tegnspråkteateret Teater Manu og Grünerløkkas Hus Tannlegesenter til.

Gata har navn etter den norskfødte danske generalmajor Friderich Adolph Schleppegrell.

## Litteratur
* Oslo byleksikon: Schleppegrells gate

## Eksterne lenker
*
Arturo Armando Molina

**Arturo Armando Molina** (1927–2021) var offiser og fra 1. juli 1972 til 1. juli 1977 var han president i El Salvador.

## Referanser
Fidel Sánchez Hernández

**Fidel Sánchez Hernández** (1917–2003) var general og fra 1. juli 1967 til 1. juli 1972 president i El Salvador. Han døde, 85 år gammel, etter et hjerteinfarkt.

## Referanser
Grünerstubben (Oslo)

**Grünerstubben** er en kort gate på Grünerløkka i Oslo. Den går over et kvartal fra Markveien til Steenstrups gate, rett bak Paulus kirke. Navnet fikk den i 1992 etter tidligere å bli omtalt som «Navnløsgaten» eller «gaten Gud glemte».

Bebyggelsen er leiegårder fra tiåra før 1900, og disse inngår i verneområdet Birkelunden kulturmiljø. Det er imidlertid ingen gårder som har adresse til Grünerstubben.

## Referanser


## Litteratur
* 
*
Julio Adalberto Rivera Carballo

**Julio Adalberto Rivera Carballo** (født 2. september 1921 i Zacatecoluca i El Salvador, død 29. juli 1973). 

Julio Adalberto Rivera Carballo var offiser og deltok i et militært statskupp i El Salvador i 1961. Fra 1. juli 1962 til 1. juli 1967 var han president i El Salvador for partiet Partido de Conciliación Nacional. Senere, i perioden 1968 til 1973, fungerte Carballo som ambassadør for El Salvador til USA, såvel som til FN.

## Referanser
Subaltern

**Subaltern** er en underordnet offiser, det vil si en offiser av lavere grad enn stabsoffiser.

Begrepet brukes normalt om grader under kaptein, og dekker de forskjellige formene for løytnant, sekondløytnant og premierløytnant, samt kornett og fenrik og iblant også kadett. Begrepet har hatt sjømilitær anvendelse, men er mest kjent fra infanteriet og kavaleriet.

## Referanser
Seilduksgata (Oslo)

**Seilduksgata** (1–31, 2a–32) er ei gate på Grünerløkka i Oslo. Den går fra Fossveien like ved Akerselva til Københavngata. Herfra «fortsetter»  den inn på fabrikkområdet til Freia. Gata starter ved hovedporten til den gamle Christiania Seildugsfabrik (nå Kunsthøgskolen i Oslo), derav navnet.

Gata består i stor grad av klassisk leiegårdsbebyggelse fra tiåra rundt 1900. Den utgjør sørgrensa av parken Birkelunden, og mange av gårdene inngår i verneområdet Birkelunden kulturmiljø. 

## Bygninger

## Referanser




## Litteratur
* Oslo byleksikon: Seilduksgata

## Eksterne lenker
*
Eusebio Rodolfo Cordón Cea

**Julio Adalberto Rivera Carballo** (født 16. desember 1899 i Sonsonate, El Salvador, død 9. januar 1966 i Mejicanos, El Salvador). 

Fra 25. januar 1962 til 1. juli 1962 var han provisorisk president i El Salvador.

## Referanser
Presidentvalget i USA 1964

**Presidentvalget i USA 1964** var det 45. presidentvalget i USAs historie. Valget fant sted den 3. november 1964, og valgte Lyndon B. Johnson og Hubert Humphrey som henholdsvis president og visepresident for perioden 1965–1969. Johnson fikk 61,1 % av de avgitte stemmene som fortsatt er rekord (per 2019) når en ser bort fra enkelte presidentvalg i 1820 og tidligere da det ikke var seriøse motkandidater. 

Visepresident Johnson ble president etter attentatet mot John F. Kennedy i 1963, og stilte som presidentkandidat selv i 1964, med Hubert Humphrey som visepresidentkandidat. Avdøde Kennedys bror, justisministeren Robert F. Kennedy, var motstander av Johnson, men fikk ikke forhindret Johnsons kandidatur verken i 1960 eller 1964. Republikanernes erkekonservative Barry Goldwater stilte opp som Johnsons hovedrival.

## Eksterne lenker
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
Thorleif Petersen

**Thorleif Petersen** (1884–1959) var en norsk turner. Han representerte klubben Trondhjems Turnforening. 

Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden. 

Ved det niende nasjonale stevnet i turn som ble arrangert i 1918 vant han gull i «enmannsturn» sammen flere andre fra Trondhjems Turnforening. Det første offisielle NM ble imidlertid ikke arrangert før i 1920. 

Ved siden av idretten var Thorleif slakter. Han var en av syv brødre, som alle drev med turn i perioden 1890-1920. De andre seks var Fredrik, Bernhard, Sverre, Trygve, Rasmus og Otto Petersen. 

## Eksterne lenker
* 
* Turnbrødrene Petersen fra Trondheim
Phop Phra

**Phop Phra** er et fylke i Thailand. Den ligger i provinsen Tak. Den ligger i sørvestlige delen av  provinsen provinsen Takk. Det er et lite fylke som ble opprettet i 1977 og har tre kommuner: Pho Phra, Chong Khaep og Khiri Rat. På karensk het området opprinnelig Pho Pha, som betyr myrlendt område, men navnet ble siden forandret.

Namtok Pha Charoen nasjonalpark ligger i fylket. Den er kjent for Pha Charoen, en foss med 97 små avsatser. Den viktigste elva i Phop Phra er Moei.

Langs motorveien Mae Sot-Umphang Highway ligger flyktningleiren Ban Um Piam. Der bor karenflyktninger fra Burma. De ble flyttet fra leiren i Mae Sot like ved grensa mellom Thailand og Burma, da denne er utsatt for geriljaangrep fra Democratic Karen Buddhist Army fra Burma.
Antonia Grunenberg

**Antonia Grunenberg** (født 2. mai 1944 i Dresden) har siden 1998 vært professor i statsvitenskap ved Carl von Ossietzky Universität Oldenburg. Hennes sentrale forskningsområder er politisk teori og politisk kultur, særlig Hannah Arendts liv og verk, og hun regnes som en av de fremste Hannah Arendt-ekspertene. Hun er grunnlegger og leder for Hannah Arendt-senteret og arkivet ved universitetet i Oldenburg.

Grunenberg studerte sosiologi, filosofi og germanistikk i Tübingen, Frankfurt am Main og Berlin. Hun tok doktorgraden i filosofi i 1975 ved Freie Universität Berlin og habiliterte seg (oppnådde professorkompetanse) i statsvitenskap i 1986. Hun sitter i styret for Hannah Arendt-prisen og er medlem av det vitenskapelige fagrådet for Haus der Geschichte i Bonn. Videre er hun medlem av den vitenskapelige fagkommisjonen for Stiftung zur Aufarbeitung der SED-Diktatur, og av en rekke andre komitéer og råd.

Grunenberg regnes som politisk liberal.

## Publikasjoner (utvalg)
* *Hannah Arendt, Martin Heidegger und Karl Jaspers. Denken im Schatten des Traditionsbruchs.* In: *Hannah Arendt: Verborgene Tradition – Unzeitgemäße Aktualität?*, Hg. Heinrich-Böll-Stiftung, Berlin 2007, ISBN 978-3-05-004389-0
* *Hannah Arendt und Martin Heidegger. Geschichte einer Liebe.*, München und Zürich, 2006, ISBN 3-492-04490-5
* *Hannah Arendt.* In der Reihe Meisterdenker Spektrum, Freiburg 2003, ISBN 3-451-04954-6
* *Aufbruch der inneren Mauer. Politik und Kultur in der DDR 1971 – 1989.* Edition Temmen, 1990, ISBN 3-926958-44-8
* *Die Lust an der Schuld. Von der Macht der Vergangenheit über die Gegenwart.* Berlin: Rowohlt, 2001. ISBN 3-87134-389-7.
* *Der Schlaf der Freiheit. Politik und Gemeinsinn im 21. Jahrhundert.* Reinbek 2002, ISBN 3-498-02477-9

**Medutgiver**
* *Totalitäre Herrschaft und republikanische Demokratie. Fünfzig Jahre The Origins of Totalitarianism von Hannah Arendt.* Unter Mitarbeit von Stefan Ahrens und Bettina Koch, von Antonia Grunenberg (Herausgeber), Verlag: Lang, Peter Frankfurt; 2003, ISBN 3-631-39709-7
* Sabine Falke, Daniel Schubbe, Antonia Grunenberg: *Einsprüche: Politik und Sozialstaat im 20. Jahrhundert: Festschrift für Gerhard Kraiker.* 2005, ISBN 3-8300-1822-3

**Intervjuer**
* "Dass man miteinander streitet" Grunenberg und Thürmer-Rohr im ausführlichen Interview über Hannah Arendt, taz vom 10. November 2007

**Essays**
* Macht kommt von möglich..... Macht und öffentlicher Raum bei Hannah Arendt von Antonia Grunenberg
* ''Hannah Arendts Jüdische Schriften'', Aus Politik und Zeitgeschichte (APuZ 39/2006)

## Referanser


## Eksterne lenker
* 
* Professor Antonia Grunenberg, Universität Oldenburg
Cathy Ryen

**Cathrine Ryen** (født 1964), bedre kjent som **Cathy Ryen**, er en norsk sanger fra Arendal.

Allerede som 15-åring turnerte hun med Dag Spantell. I 1982 ga hun ut musikkalbumet *Vind fra vest* sammen med Lars Børke. Hun deltok i Melodi Grand Prix 1983 med sangen «Lengsel», som kom på sjetteplass, og i Melodi Grand Prix 1984 med sangen «Jeanne d'Arc», som kom på åttendeplass. 

Hun har spilt inn julesangen «Feliz Navidad», som er å finne på en rekke samlealbum.

Ryen sang i en årrekke i dansebandet Fatal, og bandet har gitt ut flere musikkassetter lokalt i Arendal. 

Cathy Ryen bor på Hisøy, rett utenfor Arendal. 

## Diskografi

### Soloalbum
* 1983: *[[Cathy (album)|Cathy]]* (Studio B)
* 1986: *[[Blå drømmer]]* (Studio B)

### Solosingler
* 1983: *Lengsel* (Studio B)
* 1984: *Jeanne d'Arc* (Studio B)
* 1986: *School Boys* (Studio B)

#### Samleplater med låta «Feliz Navidad»

*1982: Diverse artister – *Jul med...* (Studio B)
* 1983: Diverse artister – *Julekos*
* 1993: Diverse artister – *God jul 2*
* 1999: Diverse artister – *Julekveldsviser*
* 2002: Diverse artister – *Barnas jul 1* (Godt Norsk)
* 2000: Diverse artister – *Jul på landet*
* 2002: Diverse artister – *Julekveldsviser (Med Kjente Norske Artister)* (Godt Norsk)
* 2005: Diverse artister – *Norske Julefavoritter* *– Nå Er Julen Her Igjen*

### Med Lars Børke

*1982: *[[Vind fra vest]]* (Studio B)

### Andre deltagelser

*(ukjent): Diverse artister – *Norsk Country* – kassett, med låta «(Der Var) Du & Jeg» (Home's Music)
* 1983: Diverse artister – *Country Collection* – trippelkassett, med låta «All Alone Am I» (Jr. Sound)
* (ukjent): Diverse artister – *Originalversjonene Fra Norsk Grand Prix '84* – kassett, med låta «Jeanne D'arc» (Home's Music)
* 1984: Diverse artister – *Det Beste Fra Norsk Country* – med låta «Du Og Jeg» (Reader's Digest)
* 1985: Diverse artister – *Det Beste Fra Norsk Country* – med låta «Du Og Jeg» (Reader's Digest)
* 1995: Lars Børke – *Duetter* – med låta «Kjærlighetsnatta» – promo-CD (Mountain Eagle)
* 1995: Lars Børke – *Fra 50 kroner & en gullring til kjærlighetsnatta* – med låta «Kjærlighetsnatta» – (Mountain Eagle)
* 2009: Fatal – *Long Journey*

## Referanser

## Eksterne lenker
* Cathy Ryen på Musikkonline
Fredrik Stang Lund

**Fredrik Stang Lund** (født 17. november 1859 i Kristiania, død 13. juni 1922 i Stockholm) var en norsk advokat og statsråd for Venstre.

## Liv og virke
### Bakgrunn
Stang Lund var sønn av sogneprest Jens Michael Lund og Laura Stang (datter av advokat og statsminister Frederik Stang og søster av advokat og senere statsminister Emil Stang).

Han tok juridisk embetseksamen i 1881 og studerte formuerett i Berlin, Paris og München. 

### Karriere
Han ble høyesterettsadvokat i 1885 og gikk i kompaniskap med advokat Einar Løchen i 1889 etter å ha drevet eget firma siden 1886. Brødrene Herman Lund og Jens Michael Lund ble opptatt som kompanjonger i henholdsvis 1891 og 1910.

Han ble i 1892 gift med Ingeborg Nicoline Midelfart.

Stang Lund var ordfører i Oslo fra 1. januar 1895 til han 14. oktober ble utnevnt til statsråd.

Den 14. oktober 1895 ble han utnevnt til statsråd både for revisjonsdepartementet og finansdepartementet i Francis Hagerups første regjering. Han ble avløst fra finansministerposten allerede etter to uker, men fortsatte som revisjonsminister frem til november 1896. Deretter var han medlem av statsrådsavdelingen i Stockholm til 1. august 1897, da han ble utnevnt til arbeidsminister. Denne posten hadde han frem til regjeringens fall 16. februar 1898.

Stang Lund ble fast ekstraordinær høyesterettsassessor i 1898, men etter bare noen måneder gikk han tilbake til sin advokatvirksomhet. Han var med å stifte Den norske Saksførerforening i 1908 og var formann i foreningens hovedstyre 1916&ndash;1922.

Som forsvarer i store straffesaker ble hans navn kjent over hele landet. Blant annet forsvarte han Christian Krohg som ble anmeldt for krenkelse av sedeligheten etter utgivelsen av romanen «Albertine». Viktig var også Stang Lunds arbeid i flere komiteer som forberedte lovarbeider, blant annet foreldelsesloven av 1896. Senere ble han også formann for komiteen som utarbeidet forslag til lov om utilbørlig konkurranse.

Fredrik Stang Lund utga i 1916 boken «Sakfører-gjerningen», basert på tre forelesninger som han holdt ved Universitetet i Oslo. Patentingeniøren Alfred J. Bryn hadde et utstrakt samarbeid med Stang Lund på det industrielle rettsverns område og tilegnet ham sin bok «Varemerket» med følgende ord:

Han ble i 1896 utnevnt til ridder av 1. klasse av St. Olavs Orden.

## Referanser


## Kilder
* Samfunnsveven  – Statsrådsaktivitet
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

## Eksterne lenker
* 
*  Firmahistorie – Advokatfirmaet Norman & Co. (*Hovedkilde for denne artikkelen*)
Årlid

**Årlid** er navnet på gårdsnummer 8 i Gaular kommune, Sogn og Fjordane. Gården ligger på sørsiden av Viksdalsvatnet, riksvei 610 passerer over gården.

Den grenser mot Rørstad og Rørstadbotnen i vest, og i øst mot Årteig. Utmarksområdene i sør grenser mot Høyanger.

Gården er delt inn følgende bruk:
* Bruk 1
* Bruk 2 *Årlid ytre – tidligere plassen Fureneset*, delt fra bruk 1 i 1906
I tillegg er det registrert en husmannsplass, *Elvebakken*.

## Historisk
Årlid blir nevnt i kilder fra 1600-tallet, der det står at gården har ligget øde. Gården har da vært en middelaldergård, som har blitt lagt øde etter svartedauden.

I manntallet fra 1701 bodde stodderfogden Ola Jonsson på gården.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.87-91)*, Oslo 1998. ISBN 82-994538-2-8
Kayin (delstat)

**Kayin** (også skrevet **Karen**) er en delstat i Myanmar. Hovedstaden er Hpa-an (også kalt Pa-An).

Staten grenser til Thailand i øst, Mon og Bago i vest og sør, og Mandalay, Shan og Kayah i nord.

Kayin er inndelt i tre distrikter som igjen er inndelt i flere mindre bydeler/-stater. 

## Administrativ inndeling
Det er tre distrikter, sju kommuner og 4092 landsbyer. Staten Karen har også en stor by og ni mindre byer. De tre distriktene er:
*Hpa-an distrikt
*Myawaddy distrikt
*Kawkareik distrikt

;Sju kommuner er:
*Hpa-an Township
*Hlaignbwe Township
*Hpapun Township
*Thandang Township
*Myawaddy Township
*Kawkareik Township
*Kyain Seikgyi Township

;Stor by
*Hpa-an

;Ni mindre byer er:
*Hlaignbwe
*Hpapun
*Thandang
*Thandanggyi
*Myawaddy
*Kawkareik
*Kyaikdo
*Kyain Seikgyi
*Payathonsu

## Helsetilbud
Generelt sett er helsetilbudene i Myanmar dårlige. Militærmyndighetene bruker mellom 0,5&nbsp;% og 3&nbsp;% av landets bruttonasjonalprodukt på helse, noe som er det laveste i verden. Helsetjenester skal i utgangspunktet være gratis, men i realiteten må pasienter betale for medisiner og behandling, selv på offentlige sykehus og helsestasjoner. Offentlige sykehus mangler mye grunnleggende og enkelt utstyr for behandling.

I hele staten er det tilsammen færre senger enn i Yangon General Hospital i Yangon alene.

## Utdanning
Det er fire universiteter i Kayin-delstaten; samtlige ligger i Hpa-An.

Offisiell statistikk hevder mindre enn 10&nbsp;% av alle barneskoleelever starter videregående utdanning.

## Religion
Karenere i Burma er enten kristne, buddhister eller animister. De fleste kristne karenere er baptister.

## Transport
Det er to flyplasser i Karen (stat). Der er:
* Hpapun flyplass 
* Hpa-An flyplass

## Referanser


## Eksterne lenker
*
José María Lemus

**José María Lemus** (født 22. juli 1911 i Puerto de la Union i El Salvador, død i 1993).

Den 14. september 1956 ble han president i El Salvador, et embete han hadde frem til 26. oktober 1960 da han ble avsatt ved et kupp. Før han ble president hadde han også være viseforsvarsminister og innenriksminister.

## Referanser
Óscar Osorio

**Óscar Osorio** (1910–1969) var en salvadoriansk politiker. Han var president i El Salvador fra 1950 til 1956.

## Referanser


## Eksterne lenker
*
Manfred Funke

**Manfred Funke** (født 1939 i Recklinghausen, død 20. september 2010 i Datteln) var professor emeritus i statsvitenskap ved Rheinische Friedrich-Wilhelms-Universität Bonn. Han forsket innen bl.a. politisk teori og internasjonal politikk. Funke gikk av med pensjon i 2004.

## Verk (utvalg)
* Sanktionen und Kanonen. Hitler, Mussolini und der internationale Abessinienkonflikt. Düsseldorf 1970.
* Hitler, Deutschland und die Mächte. Materialien zur Außenpolitik des 3. Reiches. Düsseldorf 1978.
* Extremismus im demokratischen Rechtsstaat. Bonn 1978 (Herausgeber)
* Terrorismus. Untersuchungen zur Strategie und Struktur revolutionärer Gewaltpolitik. Bonn 1978 (Herausgeber)
* Rechtsextremismus in Deutschland. Melle: Knoth, 1994 	
* Parteien in der Kritik. Bonn: Bouvier, 1993 	
* Starker oder schwacher Diktator? Düsseldorf: Droste, 1989 	
* Demokratie und Diktatur. Düsseldorf: Droste, 1987 	
* Bibliographie zur Politik in Theorie und Praxis. Königstein/Ts. : Athenäum-Verlag, 1982, Vollst. Neubearb.

## Referanser


## Eksterne lenker
*
Antislaveriselskapet

**Antislaveriselskapet, Norsk Avdeling, til beskyttelse av menneskerettighetene** ble dannet i Oslo 25. april 1967. Det er et «søsterselskap» til det britiske Anti-Slavery International som er verdens eldste aktive menneskerettighetsorganisasjon og har sete i London. Gjennom alle år siden starten har organisasjonen hatt et nært samarbeid med den britiske organisasjonen, som utvilsomt har virket motiverende for dannelse av stadig nye menneskerettighetsorganisasjoner. 

Antislaveriselskapet har kontakt med FN og andre internasjonale menneskeretts- og hjelpeorganisasjoner. Stortingsrepresentant Geir Jørgen Bekkevold er nå leder for Antislaveriselskapet. 

## Verden våkner

Verden begynner nå å våkne til erkjennelsen av at historien om onkel Toms hytte ikke bare er noe som hører fortiden til; at den brutale virkelighet fortsatt rammer millioner av mennesker over hele verden. At individer og folkegrupper på alle kontinenter fortsatt blir undertrykt og utpint, solgt som slaver og utnyttet i tvangsarbeid som gjeldsslaver eller misbrukt i sexindustrien, uten muligheter til noen gang å bli fri. Det er et tankekors at denne kampen mot slaveriet har større aktualitet enn noensinne. Troverdige beregninger viser at ca. 200 millioner mennesker fortsatt lever i slaveri eller i slavelignende kår, selv etter at FN samlet seg om Menneskerettighetserklæringen i 1948 som en målsetting for alle verdens nasjoner. 

## Antislaveriselskapet i Norge

Antislaveriselskapet Norge, er en frivillig organisasjon, der styremedlemmene uten vederlag og med svært begrensede midler til rådighet, arbeider for menneskerettighetene, slik de er nedfelt i FNs menneskerettighetserklæring. Til tross for liten offentlig støtte til selskapet, har vi sett nødvendigheten av å fortsette vårt arbeid.

Antislaveriselskapet har arbeidet med opplysningskampanje om barnearbeid i Brasil, har støttet SERP ( Society for the Empowerment of Rural Poor) i Nepal, har oversatt og distribuert Kevin Bales bok *Det nye slaveriet*. De siste par årene har selskapet ved hjelp av Norad finansiert flere foredragsturneer som fotojournalist Håkon Lislerud har gjort til høyskoler omkring i landet med temaet menneskehandel.

## Eksterne lenker
* Antislaveriselskapet Norsk Avdeling
* Anti-Slavery International
Bryggerigangen Bluesband

**Bryggerigangen Bluesband** var en norsk musikkgruppe som startet opp i Oslo høsten 1977, med bassisten Hans Marius Stormoen, gitaristene Bent Patey og Tom Gjertsen, samt trommeslager Jan Lie. Gruppen var i over tyve år Norges kjente utøvere av blues på norsk og engelsk sprog. Navnet hadde bandet hentet fra Bryggerigangen borettslag på Grønland i Oslo.

Høsten 1977 opptrådte bandet på Club 7 i Oslo. NRK laget i 1978 et 50 minutters TV-program om dem i gården, i studio og på scenen. Høsten 1978 deltok bandet på en jubileumsplate som ble utgitt i anledning 15.&nbsp;årsjubileet til Club&nbsp;7.

I 1999 ble *Blått Brygg* relansert på CD i forbindelse med gruppas 20-årsjubileum. Platen ble, til tross for at det ikke dreide seg om en nyinnspilling, landets tredje mest solgte bluesplate i 2000.

Komposisjonen *Tannverken til Jan Lie* var flere uker på Norsktoppen.

Nils Petter Nyrén spilte tidvis gitar i bandet i 1991.

Under et comeback i 1997 kalte de seg bare **Bryggerigangen**, og ved neste comeback i 2005 hadde bandet fått Espen Moen som trommeslager.

I 2015 bestod Bryggerigangen Bluesband av Tom Gjertsen på gitar og vokal, Bent Patey på gitar og vokal, Frode Larsen på bass og vokal og Espen Moen på trommer.
## Utgivelser
*1979: *[[Blått brygg]]* (album), MAI
*1991: *[[Kald pils, hett brygg]]* (album), Yabadabado Records
*1997: *Så dritkult* (album), Arcade

## Referanser
Great Star of Africa

**Great Star of Africa** eller **Cullinan I** er verdens nest største diamant på 530,2  karat (106,04 g). Den er den største av ni diamanter som ble slipt da man delte den 3 106,75 karat (621,35 g) tunge Cullinandiamanten. Edelstenen er montert i septeret til de britiske kronjuvelene.

Cullinan I  var tidligere den største slipte edelstenen, inntil diamanten Golden Jubilee ble funnet i 1985.

## Se også
*Liste over berømte diamanter
Huan (Qingyang)

**Huan** (kinesisk: 环县; pinyin: * Huán Xiàn*) er et fylke i Gansu i Folkerepublikken Kina. Det ligger i byprefekturet Qingyang.

Befolkningen var på  innbyggere i 1999.

## Samferdsel
Kinas riksvei 211 løper gjennom området. Den fører fra Yinchuan i den autonome region Ningxia Hui til Xi'an i provinsen Shaanxi. 

## Referanser


## Eksterne lenker
* Infoside – kinesisk
* Fossil Mammals from the Early Pleistocene Loess Deposits of Gengjiagou, Huan County, Gansu Province (PDF; 37 kB)
Sandene

**Sandene** er navnet på gårdsnummer 10 i Gaular kommune, Sogn og Fjordane. Gården ligger på sørsiden av Viksdalsvatnet, riksvei 610 passerer over gården.
Den grenser mot Årteig i vest, og Tormodset i øst. Utmarksområdene i sør grenser mot Høyanger.

Gården er ikke delt i flere bruk.
 
## Historisk
Gården er nevnt i 1626 som ødejord, dette viser at gården har eksistert i mellomalderen og blitt lagt øde etter svartedauden. 

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.100-106)*, Oslo 1998. ISBN 82-994538-2-8
Huoqiu

**Huoqiu** (kinesisk: 霍邱县; pinyin: * Huòqiū Xiàn*) er et fylke i provinsen Anhui i Folkerepublikken Kina. Det ligger i byprefekturet Lu'an.

Befolkningen var på  innbyggere i 1999.

## Kulturminner
Slekten Lis familieresidens (*Li shi zhuangyuan*, 李氏庄园) står på Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmeside 
* Li shi zhuangyuan
Golden Jubilee

**Golden Jubilee** er i dag verdens største slipte diamant. Stenen på 545,67 karat kommer fra *Premier Mine* i Sør-Afrika der den ble funnet av Gabi Tolkowsky. Gabi solgte stenen til De Beers, mens den nåværende eier er Bhumibol Adulyadej.

Rådiamanten ble først kalt «Ukjent Brun» og ble regnet for å være stygg og uegnet som edelsten. Den ble sendt til sliping, og til alles overraskelse fremkom en gulbrun edelsten med brannrosa glans.
Le ragazze di San Frediano (film)

***Le ragazze di San Frediano*** er en italiensk romantisk komedie fra 1955, og den første spillefilmen i regi av den italienske regissøren Valerio Zurlini. Filmen er basert på den italienske forfatteren Vasco Pratolinis roman fra 1949 med samme navn.

Utgitt i USA under tittelen *The Girls of San Frediano*.

## Handling
I Firenze, i Borgo San Frediano, er den unge mekanikeren Andrea Sernesi (kjent som Bob) en skruppelløs hjerteknuser. Han har også vært i forhold med opp til fem kvinner på samme tid. Naboen Gina er overbevist om at Bob ønsker å gifte seg med henne. Andrea forsøker å forene de to eldre kvinnene, slik at de samtykker til ekteskapet. Samtidig som Bob med vilje forsøker å forårsake enda større uenigheter, for å skaffe en unnskyldning for ikke å formalisere forholdet deres.

Mafalda elsker også Bob, men forlot ham på grunn av hans gjentatte utroskap. Når Bob møter henne igjen, og oppdager at hun har begynt som danserinne og snart skal reise på turné, innser Bob at han fremdeles er tiltrukket av henne. Han foreslår at hun kommer tilbake med ham, og gifter seg med ham. Kvinnen kan ikke motstå den falske sjarmen til sin tidligere kjæreste, og viser seg villig til å forlate den lovende danse-karrieren for ham. Silvana, en lærer, blir også betatt av de fantasifulle historiene om Bob - som utgir seg for å være en profesjonell motorsyklist, utsatt for dødelig risiko i hver eneste konkurranse. Når Bob oppdager at kvinnen allerede er forlovet med Gianfranco, en bekjent av ham, later Bob til å trekke seg tilbake av respekt. Men Silvana velger å slå opp med Gianfranco, for å være sammen med Bob.

## Medvirkende

## Eksterne lenker
*